google/wiki40b huggingface dataset:
Σπήλαιο Βρέλο

Περιγραφή

Το σπήλαιο Βρέλο βρίσκεται στο φαράγγι Μάτκα, στη δεξιά πλευρά του ποταμού Τρέσκα, κοντά στα Σκόπια. Η οροφή του υπέργειου τμήματος καλύπτεται από εντυπωσιακούς σταλακτίτες. Στους σχηματισμούς σπηλαιολογικού ενδιαφέροντος περιλαμβάνονται οι λευκές κρυσταλλικές «δίδυμες στήλες» ύψους 6 μέτρων. 
Στο βάθος της σπηλιάς βρίσκονται δύο λίμνες, η Μικρή και η Μεγάλη Λίμνη με τη δική τους Ρωσική παραλία. Το όνομα της παραλίας προέρχεται από τους πρώτους που βούτηξαν στη λίμνη, και ήταν Ρώσοι πιλότοι που υπηρετούσαν στην Μακεδονική αεροπορία. Η Μικρή λίμνη έχει σχήμα οχτάρι, πλάτος 8 μ., μήκος και βάθος 15 μ., ενώ η Μεγάλη Λίμνη έχει μήκος 35 μ., πλάτος 15 μ. και βάθος 15-18 μ. 
Στο εσωτερικό του σπηλαίου, στην ονομαζόμενη «Σάλα κονσέρτων» βρίσκονται οι «λίθινες επιγραφές». Πρόκειται για κείμενο γραμμένο σε λίθινες πλάκες, με ιδιαίτερο σύστημα γραφής, για την κατανόηση του οποίου χρειάζεται αποκρυπτογράφηση και ανάλυση από ειδικούς. 
Το σπήλαιο Βρέλο προσεγγίζεται με βάρκα από τον ποταμό Τρέσκα, η διαδρομή διαρκεί περίπου 20 λεπτά και καταλήγει σε ειδικά κατασκευασμένη πλατφόρμα αποβίβασης, δίπλα στην είσοδο του σπηλαίου. Η είσοδος αρχίζει από την σάλα κονσέρτων με τις λίθινες επιγραφές. Στον κεντρικό χώρο βρίσκεται ο δίμετρος σταλακτίτης «κώνος» (Σλαβομακεδονικά: шишарка) και η 2η αίθουσα ονομάζεται αναλόγως αίθουσα του κώνου, ενώ η 3η αίθουσα είναι η αίθουσα των λιμνών. Στο σπήλαιο ζουν και νυχτερίδες.

Βαθυμέτρηση

Το 2008 το σπήλαιο βρισκόταν στην 71η θέση με βάθος 100 μέτρων,  αλλά με νέες έρευνες που πραγματοποιήθηκαν το 2009 ανακαλύφθηκε ότι το σπήλαιο είχε βάθος τουλάχιστον 192 μ. και έτσι βρέθηκε στην 14η θέση.  Το 2010 ο ιταλός δύτης Λουίτζι Κασάτι έκανε κατάδυση 212 μ. θέτοντας το νέο ρεκόρ, ενώ το 2016 ο Πολωνός δύτης Κρζίστοφ Στάρναβσκι καταδύθηκε σε βάθος 230 μέτρων, και δήλωσε ότι «το σπήλαιο φαίνεται πως ανοίγεται βαθύτερα και μπορεί να εξερευνηθεί περαιτέρω σε μια επόμενη αποστολή», που σημαίνει ότι μεγάλο μέρος του παραμένει ανεξερεύνητο και το πραγματικό βάθος του δεν έχει αποκαλυφθεί.
Δεξαμενή Νυούμπα υα Μούνγκου

Μετάφραση

Nyumba ya Mungu, σημαίνει «το Σπίτι του Θεού».

Τεχνικά στοιχεία

Οι εργασίες κατασκευής του φράγματος ξεκίνησαν το 1967 και τελείωσαν το 1969. Η επίσημη ονομασία του φράγματος είναι «Pangani Hydro Systems». Το ύψος του φράγματος είναι 43 m. Λειτουργεί με 2 x 4 τουρμπίνες και η εγκατεστημένη ισχύς του είναι 8 μεγαβάτ (από 11.000 hp). Το εκμεταλλεύεται η κρατική εταιρεία ηλεκτρισμού TANESCO (TANzania Electric Supply COmpany Limited).

Δεξαμενή

Το Νυούμπα υα Μούνγκου (Nyumba ya Mungu) είναι μια τεχνητή λίμνη στην Περιφέρεια Κιλιμαντζάρο (Kilimanjaro Region). Η δεξαμενή βρίσκεται στην Κοιλάδα του Ποταμού Πανγκάνι (Pangani River Valley) στη Στέπα Μαασάι, περίπου 50 χλμ. νοτίως του Μόσι (Moshi). Τροφοδοτείται από δύο μεγάλες εισροές, των ποταμών Κικουλέτουα (Kikuletwa) και Ρούβου (Ruvu), τα οποία διοχετεύουν περί τα 7.500 τετραγωνικά χιλιόμετρα (2.900 mi²) υδροσυλλογής, που αποτελείται από δασικές χορτολιβαδικές εκτάσεις, δάση, αληθινή έρημο και αλπική έρημο.
Κατασκευάστηκε για τους σκοπούς της άρδευσης, υδροηλεκτρικής ενέργειας και για να ξεκινήσει μια τοπική αλιευτική βιομηχανία. Οι εργασίες της δεξαμενής ολοκληρώθηκαν το Δεκέμβριο του 1969, ωστόσο, το σύστημα άρδευσης δεν είχε ακόμη αναπτυχθεί. Το σχέδιο ήταν να χτιστεί ένα φράγμα το οποίο θα εξυπηρετούσε το σκοπό της αποθήκευσης των πλημμυρικών ροών, οι οποίες θα επέτρεπαν την ανάπτυξη περίπου 30.000 στρεμμάτων αρδευόμενης γεωργίας και την παραγωγή ηλεκτρικής ενέργειας.
Κατά το 1970, η λίμνη είχε μια ακμάζουσα αλιευτική παραγωγή Τιλάπιας. Ωστόσο, αυτό δεν κράτησε για πολύ και οι επόμενες αναφορές από το 1972 και το 1973, έδειξαν μια σημαντική μείωση σε αλιευτικά προϊόντα.
Αλεξάντερ Φρέντρο

Η ζωή του

Ο Φρέντρο γεννήθηκε το 1793 στο Σουροχόφ (Surochów) της Γαλικίας και καταγόταν από πλούσια και ισχυρή οικογένεια γαιοκτημόνων. Στα δεκαέξι χρόνια του κατατάχθηκε στη μεραρχία ιππικού του πολωνικού στρατού. Αργότερα πολέμησε με το στρατό της Γαλλίας, κατά τη διάρκεια των Ναπολεόντειων Πολέμων, για την απελευθέρωση της πατρίδας του και πήρε μέρος και στην εκστρατεία της Ρωσίας.
Το 1814 έζησε λίγους μήνες στο Παρίσι, όπου σπούδασε γαλλικό θέατρο. Το 1815 εγκατέλειψε τη στρατιωτική σταδιοδρομία, αποσύρθηκε στο κτήμα του στη Γαλικία και αφοσιώθηκε στο γράψιμο των θεατρικών έργων του. Πέθανε το 1876, σε ηλικία 83 ετών, στο Λβοφ (Lwόw) της Πολωνίας.

Το θεατρικό έργο του

Το θέατρο του Αλεξάντερ Φρέντρο χαρακτηρίζεται από τη λαμπρή απόδοση των χαρακτήρων, την ιδιοφυή σκηνική οικονομία και τη μεγάλη δεξιότητα στη μετρική των στίχων. Από το 1817, τα έργα του παίζονταν με μεγάλη επιτυχία στα θέατρα του Λβοφ και της Βαρσοβίας.
Από τα πιο αξιόλογα έργα που έγραψε ο Φρέντρο είναι: «Ο κύριος Γελντάμπ» (Pan Geldhab, 1818, αγγλ. Mr. Geldhab), «Η μανία του εξωτερικού» (1820), «Το ανδρόγυνο» (Maz i zona, 1822, αγγλ. Husband and Wife), κωμωδία με θέμα τη συζυγική απιστία, «Κυρίες και Ουσάροι» (1828), «Ο κύριος Ζοβιάλ» (Pan Jowialski, 1832, αγγλ. Mr. Jovial), «Όρκοι παρθένων» (Sluby panienskie, 1833, αγγλ. Maidens’ Vows) και η «Εκδίκηση» (Zemsta, 1834, αγγλ.Vengeance), που θεωρείται το αριστούργημά του.
Η «Εκδίκηση» είναι μια απολαυστική ιστορία της Πολωνίας του 18ου αιώνα, σε έμμετρο θεατρικό λόγο και σε τέσσερις πράξεις, που πρωτοπαίχτηκε στο Λβοφ το 1834, όπου παρουσιάζει μια σειρά βίαιων τύπων, χωρικών ευπατριδών και μικροευγενών. Το ανεξάντλητο κωμικό πνεύμα, η ευρηματική πλοκή και η γοητεία της ποιητικής φόρμας καθιστούν το έργο πραγματικό αριστούργημα του παγκόσμιου θεάτρου.
Τα απομνημονεύματα του Φρέντρο, με τον τίτλο «Ανάκατες κουβέντες» (Trzy po trzy, αγγλ. Topsy Turvy Talk), γραμμένα προς το τέλος της ζωής του, θεωρούνται από τα λαμπρότερα δείγματα της πολωνικής πεζογραφίας.
Τρίσταν Ταορμίνο

Βιογραφικά στοιχεία

Γεννήθηκε στις 9 Μαΐου 1971 στο Σάιοσετ της Νέας Υόρκης. Σπούδασε Αμερικανική φιλολογία στο Πανεπιστήμιο «Wesleyan» του Κονέκτικατ. Έχει γράψει βιβλία για το πρωκτικό σεξ για γυναίκες και για τον λεσβιακό έρωτα. Ήταν επίσης εκδότρια του περιοδικού On Our Backs, το οποίο είναι το αρχαιότερο ερωτικό περιοδικού του λεσβιακού τομέα στις ΗΠΑ. Διδάσκει σεξ και ερωτικές σχέσεις σε Σχολές και Πανεπιστήμια της Αμερικής.
Σταθμός Ελληνικό (Μετρό Αθήνας)

Γενικά

Η τοποθεσία του, βρίσκεται στη Λεωφόρο Βουλιαγμένης στο ύψος της λεωφόρου Ιασωνίδου, πάνω από το ανατολικό τμήμα του πρώην αεροδρομίου της Αθήνας. Διαθέτει δύο εισόδους - εξόδους επί της Λεωφόρου Βουλιαγμένης, με τη δυτική να έχει μεταλλικό στέγαστρο και μία πλατεία, καθώς και αφετηρία/στάση αστικών λεωφορείων.
Στο αρχικό στάδιο σχεδιασμού του σταθμού, αναφερόταν με την ονομασία Ανατολικό Αεροδρόμιο, για να πάρει την τελική ονομασία Ελληνικό τον Μάρτιο του 2001, όταν ανεστάλη η λειτουργία του αεροδρομίου του Ελληνικού.
Ο σταθμός είναι υπόγειος και διαθέτει δύο εισόδους - εξόδους, εκ των οποίων η ανατολική είναι στη θέση που ήταν ο παράδρομος της λεωφόρου Βουλιαγμένης προς Αθήνα και η δυτική βρίσκεται επί της λεωφόρου Βουλιαγμένης στο ρεύμα προς Γλυφάδα.
Η κατασκευή του σταθμού ξεκίνησε το 2007 και σύμφωνα με το χρονοδιάγραμμα των έργων προγραμματιζόταν να εγκαινιαστεί το 2009, ενώ τελικά ολοκληρώθηκε στις αρχές του 2010, αλλά εγκαινιάστηκε στις 26 Ιουλίου 2013, με καθυστέρηση 3,5 ετών, εξαιτίας του σκανδάλου της Siemens.
H απόσταση από τον Σταθμό Ελληνικό έως το κέντρο της Αθήνας (Σταθμός Σύνατγμα) διανύεται μόλις σε 14 λεπτά, ενώ με το αυτοκίνητο σε ώρες αιχμής σήμερα χρειάζονται περισσότερο από 45 λεπτά.
Ευρωμπάσκετ 1951

Το 7o τουρνουά του ευρωπαϊκού πρωταθλήματος καλαθοσφαίρισης ανδρών του 1951 (γνωστό και ως Ευρωμπάσκετ 1951) διοργανώθηκε από τη FIBA Europe. Το τουρνουά διοργάνωσε η Γαλλία, ως δευτεραθλήτρια Ευρώπης, καθώς η προηγούμενη νικήτρια, η Αίγυπτος, είχε διοργανώσει και το προηγούμενο τουρνουά. Οι αγώνες έλαβαν χώρα στο Παρίσι, σε ένα ποδηλατοδρόμιο χωριτικότητας 12000 θέσεων, κατά το διάστημα από τις 3 Μαΐου ως τις 12 Μαΐου. Από εδώ ξεκινά ο εικοσαετής θρύλος της Σοβιετικής Ένωσης στο χώρο του Ευρωπαϊκού μπάσκετ.
Στον τελικό της διοργάνωσης όμως με τους Τσεχοσλοβάκους, του μεγάλου Μράζεκ που ανακηρύχθηκε MVP του τουρνουά, και ενώ το σκορ είναι ισόπαλο 44-44, ο Στίπας Μπουτάουτας –που ήταν πρώτος σκόρερ της διοργάνωσης- ευστοχεί σε ελεύθερη βολή, η οποία στην αρχή ακυρώνεται χωρίς λόγο και στη συνέχεια καταμετριέται. Οι Γάλλοι θεατές άρχισαν τις αποδοκιμασίες με συνέπεια η ανάκρουση του εθνικού ύμνου της Ε.Σ.Σ.Δ. να γίνει μέσα σε έντονα γιουχαρίσματα.
Αξιοπρεπέστατη εμφάνιση της Ελληνικής ομάδας, η οποία κάτω από τις οδηγίες του Βλαδίμηρου Βάλλα και με πρώτο σκόρερ τον Ρουμπάνη με 56 πόντους (μ.ο. 8), κατέλαβε την 8η θέση. Στο δυσκολότερο ματς, η εθνικής εναντίον των Σοβιετικών έχασε με 64-42, ενώ ηττήθηκε από τους επίσης πανίσχυρους Τσεχοσλοβάκους στην παράταση με σκορ 54-40.

Αγώνες κατάταξης για τις θέσεις 9-16

Οι δύο ομάδες που κατετάγησαν τελευταίες στους ομίλους Α' και Β' των πέντε ομάδων, Λουξεμβούργο και Δανία αντίστοιχα, έδωσαν ένα αγώνα, έτσι ώστε η νικήτρια να μπει στους αγώνες κατάταξης για τις θέσεις 9-16 (μιας και η Ρουμανία αποσύρθηκε από τους αγώνες). Νικήτρια ήταν η ομάδα της Δανίας με 46-45, σε έναν συναρπαστικό αγώνα.

Τελική Φάση

Οι δύο καλύτερες ομάδες των τεσσάρων ομίλων δημιούργησαν δύο νέους ομίλους στη φάση των οχτώ. Οι πρώτες δύο ομάδες κάθε ομίλου οδηγούνταν στη συνέχεια στην ημιτελική φάση και οι υπόλοιπες ομάδες στους αγώνες κατάταξης για τις θέσεις 5-8.
Αβαντάβατ

Περιγραφή

Αυτός ο μικρός σπίνος αναγνωρίζεται εύκολα από την στρογγυλευμένη μαύρη ουρά και το ράμφος που είναι εποχιακά κόκκινο. Τα οπίσθια είναι κόκκινα το αρσενικό κατα την περίοδο αναπαραγωγής είναι κόκκινο στα περισσότερα ανώτερα μέρη του σώματος εκτός από την μαύρη λώρίδα των ματιών, το κάτω μέρος της κοιλιάς και τα φτερά. Υπάρχουν άσπρες κηλίδες στο κόκκινο σώμα και στα φτερά. Το αρσενικό τον υπόλοιπο καιρό είναι είναι πιο σκούρο αλλά έχει κόκκινα οπίσθια ενώ το θηλυκό έχει λιγότερες κηλίδες στο φτέρωμα.
Πολιτικό σύστημα της Ελβετίας

Η Ελβετία διοικείται με ομοσπονδιακό σύστημα διακυβέρνησης. Ο Πρόεδρος της Ελβετικής Συνομοσπονδίας εκλέγεται κάθε χρόνο (το Δεκέμβριο) για θητεία ενός έτους. Η νομοθετική εξουσία ασκείται από την Ομοσπονδιακή Συνέλευση, η οποία αποτελείται από δύο σώματα: το 46μελές Συμβούλιο των Καντονιών και το 200μελές Εθνικό Συμβούλιο.

Πρόεδρος 2018

Πρόεδρος για την περίοδο από 1η Ιανουαρίου ως τις 31 Δεκεμβρίου του 2018 εξελέγη ο Αλέν Μπερσέ.

Νομοθεσία

Στην Ελβετία, η φιλελεύθερη κυβερνητική πολιτική περί ναρκωτικών, που περιλαμβάνει και διανομή ηρωίνης από το κράτος, συνάντησε τη στήριξη των ψηφοφόρων σε διπλό δημοψήφισμα που έγινε στις 28 Σεπτεμβρίου του 1997. Περίπου το 71% των ψηφοφόρων απέρριψαν την πρόταση «Nεολαία χωρίς ναρκωτικά», που θα περιόριζε τη χρήση ναρκωτικών στη χώρα.
Αθερίων

Ο Αθερίων ήταν ήρωας της Ελληνικής μυθολογίας.
Ήταν αδελφός του Πατρέα και γιος του Πρευγένη. Βασιλικής καταγωγής ήρθε και εγκαταστάθηκε στην Αχαΐα μαζί με τον πατέρα του και τον αδελφό του διωγμένοι από την Σπάρτη. Όπως μας αναφέρει ο Παυσανίας στην αρχαία Πάτρα έξω από την αγορά της πόλης , σε πύλη, υπήρχαν επίχρυσα αγάλματα του Πατρέα και του Αθερίωνος σε παιδική ηλικία και του πατέρα τους Πρευγένη.
Μάχη στα Τρίκορφα

Η εξέλιξη των γεγονότων

Μετά την κατάληψη της Τριπολιτσάς από τον αιγυπτιακό στρατό του Ιμπραήμ στα μέσα του 1825, οι Έλληνες επιχείρησαν να αποκλείσουν εκεί τους Αιγύπτιους. Οι Καρυτινοί έπιασαν το Χρυσοβίτσι και την Πιάνα. Οι Αργείοι και Τριπολιτσιώτες τοποθετήθηκαν στα Τσιπιανά. Οι Κορίνθιοι, Καλαβρυτινοί και οι άνδρες του Νικηταρά πήραν θέση στο Λεβίδι. Οι Μονεμβασιώτες και οι Λάκωνες ενίσχυσαν τον Υψηλάντη στα Βέρβαινα. Όταν πήραν είδηση ότι νέα εχθρική δύναμη ετοιμαζόταν να βγει από τα μεσσηνιακά φρούρια με προορισμό την Τριπολιτσά, ο Θεόδωρος Κολοκοτρώνης πρότεινε να επιτεθούν και να χτυπήσουν τον Ιμπραήμ, πριν αυτός ενισχυθεί με νέες δυνάμεις. Τη νύχτα της 23ης Ιουνίου 1824, οι άνδρες των Ζαΐμη, Νικήτα και Νοταρά έπιασαν την Άνω Χρέπα στα παλιά οχυρώματα των Τρικόρφων όπου βρίσκονταν και οι άνδρες του Θεόδωρου και του Γενναίου Κολοκοτρώνη, του Παπατσώνη και του Δηληγιάννη. Οι δε άνδρες του Πλαπούτα και Κρίτσαλη έπιασαν την περιοχή γύρω από το Βαλτέτσι. Ο Ιμπραήμ, από τα πολλά φώτα που έβλεπε τη νύχτα, υποψιάστηκε τις κινήσεις των επαναστατών και έστειλε ένα τάγμα να καταλάβει τα οχυρώματα των Τρικόρφων. Ο Γενναίος και ο Παπατσώνης έφτασαν στις θέσεις τους, ενώ οι Αιγύπτιοι κατέλαβαν μία θέση κοντά στον ελληνικό στρατό . Στη συνέχεια, ο Ιμπραήμ έστειλε όλο του τον στρατό, και με το πυροβολικό του βομβάρδισε τις θέσεις των Ελλήνων, οι οποίοι αντιστάθηκαν ηρωικά περιμένοντας ενισχύσεις. Πράγματι, από το Βαλτέτσι ήρθαν ο Πλαπούτας και ο Κρίτσαλης, αλλά βρήκαν αντίσταση από το πολυάριθμο εχθρικό ιππικό και αναγκάστηκαν να υποχωρήσουν. Η άμυνα των Ελλήνων στα Τρίκορφα εξακολούθησε απεγνωσμένα, προξενώντας μεγάλη φθορά στους εχθρούς που τους επιτίθονταν. Ο Ιμπραήμ αντιλαμβανόμενος ότι θα ήταν αδύνατο να κυριεύσει τα οχυρώματα, πήρε το μεγαλύτερο μέρος του στρατού του και βγήκε πίσω από τα Τρίκορφα, όπου δέχτηκε από κοινού τα πυρά και των Τρικόρφων και των Καλαβρυτινών που βρίσκονταν στα άλλα υψώματα. Οι Καλαβρυτινοί όμως πτοήθηκαν και εγκατέλειψαν τις δεσπόζουσες θέσεις τους, τις οποίες κατέλαβε ο Ιμπραήμ. Από εκεί ανάγκασε και τους υπερασπιστές των Τρικόρφων να εγκαταλείψουν και οι Έλληνες βρέθηκαν περικυκλωμένοι, μην έχοντας τρόπο να ξεφύγουν. Διακόσιοι Έλληνες σκοτώθηκαν, μεταξύ των οποίων ο Παπασταθόπουλος Λαγκαδινός, ο Παπατσώνης, ο Γεώργιος Δημητρακόπουλος, ο Νικόλαος Ταμπακόπουλος και άλλοι ενώ ο Κολοκοτρώνης κατάφερε να ξεφύγει.
Ροβέρτος Β΄ του Εσμπαί

Πιθανή καταγωγή

Μάλλον ήταν γιος (ή εγγονός μέσου ενός Ροβέρτου) του Θουριγγβέρτου κόμη του Εσμπαί, γιού του Ροβέρτου Α΄ κόμη του Εσμπαί από τον Οίκο των Μεριβιγγείων. Αυτός ήταν γιος του Λάμμπερτ Β΄ κόμη του Εσμπαί. Η μάλλον κόρη του Λάμμπερτ Β΄, η Ρότρουντ, είχε γιο τον Πιπίνο το Βραχύ και αυτός τον Καρλομάγνο. Η σύζυγος του Λάμπερτ Β΄, η Χρότλινντ, ήταν κόρη του Θευδερίχου Γ΄ της Νευστρίας, επίσης των Μεροβιγγίων. 
Ο Λάμπερτ ήταν γιος του Χρόντμπερτ Β΄ παλατινού κόμη στη Νευστρία, γιου του Λάμμπερτ Α΄, γιου του Χρόντμπερτ Α΄ επισκόπου της Τουρ, γιου του Χαριβέρτου κόμη του Εσμπαί, γιου του Χαριβέρτου Α΄ βασιλιά του Παρισιού.
Ιωάννης Β΄ της Πορτογαλίας

Βιογραφία

Γεννήθηκε στη Λισαβόνα. Ακολούθησε την εκστρατεία του πατέρα του στην Αφρική ο οποίος τον έχρισε ιππότη μετά τη νίκη της Αρζίλα. Όταν ήταν νέος πρόσεχε να μένει μακριά από επιρροές άλλων και ίντριγκες, πράγμα που δεν τον έκανε δημοφιλή στους ευγενείς, μάλιστα ο Φερδινάνδος Β' δούκας της Μπραγκάνσα τον έβλεπε με καχυποψία.  Το 1477 διαδέχθηκε τυπικά τον πατέρα του όταν εκείνος αποσύρθηκε σε μοναστήρι, αλλά ουσιαστικά ανέλαβε την εξουσία τέσσερα έτη μετά, όταν εκείνος απεβίωσε. 
Πήρε μέτρα περιορισμού της αυξανόμενης δύναμης των ευγενών και συγκέντρωσε εξουσία. Τους αφαίρεσε το δικαίωμα απονομής διακαιοσύνης στις ιδιοκτησίες τους. Εκείνοι άρχισαν αν συνωμοτούν και ο Φερδινάνδος Β΄ αντάλλαξε επιστολές με την Ισαβέλλα Α' βασίλισσα της Καστίλλης. Όταν το 1483 επιπλέον αλληλογραφία έπεσε στα χέρια κατασκόπων του βασιλιά, η οικογένεια του Φερδινάνδου Β' τέθηκε εκτός νόμου, ο δούκας εκτελέσθηκε στην Εβόρα και οι εκτάσεις του κατασχέθηκαν· η χήρα του διέφυγε με τα παιδιά στην Καστίλλη. Το επόμενο έτος ο Ντιόγκο Αβίς δούκας του Βιζέου κλήθηκε στο ανάκτορο και μαχαιρώθηκε έως θανάτου από τον ίδιο το βασιλιά ως ύποπτος συνωμοσίας. Ο επίσκοπος της Εβόρα, αφού φυλακίσθηκε, δηλητηριάσθηκε· και άλλοι εκτελέσθηκαν ή εξορίσθηκαν. Μετά από την καταστολή αυτή κανείς δεν τόλμησε να συνωμοτήσει εναντίον του ή να τον αμφισβητήσει. Η μεγάλη κατάσχεση ιδιοκτησιών που ακολούθησε, εμπλούτισε το στέμμα, που τώρα έγινε η μόνη δύναμη του βασιλείου.
Γιούλια Σνιγκίρ

Βιογραφία

Η Γιούλια Σνιγκίρ γεννήθηκε 2 Ιουνίου του 1983 στο Ντονσκόι της Τούλας στη Ρωσία. Εμφανίστηκε στο βίντεο-κλιπ του Ρωσικού συγκροτήματος Ζβέρι. Όταν ήταν μικρή ασχολούνταν εντατικά με το σκάκι, στα 15 της χρόνια βραβεύτηκε, ήθελε να συνεχίσει την καριέρα της στο σκάκι, αλλά μετακόμισε στη Μόσχα και φοίτησε στο Κρατικό Πανεπιστήμιο. Η Γιούλια έπρεπε να σπουδάζει και ταυτοχρόνως να υποστηρίξει τον εαυτό της οικονομικά. Δίδασκε αγγλικά σε ένα δημοτικό σχολειό, μέχρι που ένας φίλος της έδειξε φωτογραφίες της Γιούλια σε έναν κυνηγό ταλέντων για μοντέλα της Μόσχας. Παράλληλα με το Πανεπιστήμιο, η Γιούλια έγινε ένα επιτυχημένο μοντέλο. Η καριέρα της και ως ηθοποιός δεν άργησε να έρθει, όταν έγινε αποδεκτή από μία περίφημη Ακαδημία. Πρωταγωνίστησε σε δύο ανεξάρτητες ταινίες και ο ρόλος που καθιέρωσε την καριέρα της ήταν στη ρωσική ταινία Το Κατοικήσιμο Νησί (Ρώσικα:  Обитаемый остров, Αγγλικά: The Inhabited Island), πλάι στους Βασίλι Στεπάνοφ, Πιότρ Φιόντοροφ, Μαξίμ Ματβέγεφ και Φιόντορ Μπονταρτσούκ, ακολούθησε και το σίκουελ της ταινίας με τους ίδιους πρωταγωνιστές. Η Γιούλια γίνεται πολύ διάσημη στη Ρωσία και γίνεται το πρόσωπο της L'Oreal. Το 2012 της έγινε πρόταση να παίξει στην αμερικανική ταινία Πολύ Σκληρός Για Να Πεθάνει Σήμερα, μία Ρωσίδα ανταγωνίστρια, Ιρίνα, πλάι στο Μπρους Γουίλις, η ταινία κυκλοφόρησε το 2013. Η Γιούλια διατηρεί από το 2012 μέχρι και σήμερα ερωτική σχέση με τον περίφημο Ρώσο ηθοποιό και μοντέλο Ντανίλα Καζλόφσκι.
Βερεγγάριος Β΄ του Ζούλτσμπαχ

Βιογραφία

Ήταν γιος τού Γκέμπχαρτ Β΄ κόμη τού Ζούλτσμπαχ (απεβ. 1085) και της Ίρμγκαρτ τού Ροττ. Ο πατέρας του ήταν γιος τού Γκέμπχαρτ Α΄ (απεβ. 1071) και της κόρης και κληρονόμου τού Βερεγγάριου Α΄ κόμη τού Ζούλτσμπαχ. Ο Γκέμπχαρτ Α΄ μάλλον ήταν γιος τού Χέρμαν Δ΄ των Μπάμπενμπερκ δούκα της Σουαβίας (απεβ. 1038). Αδελφή τού Βερεγγάριου Β΄ ήταν η Αδελαΐδα, ίσως σύζυγος τού Σίμποτο Β΄ κόμη τού Βάυαρν-Φάλκενσταϊν, μετέπειτα επιτρόπου (advocate) τού αββαείου Μπάουμμπουρκ. Οι Βάυαρν αρχικά είχαν υποστηρίξει τον Ερρίκο Δ΄, μετά όμως ο Σίμποτο Β΄ ακολούθησε τον πάπα με τους Ζούλτσμπαχ.
Χάακον ο Αγαθός

Εμφύλιες διαμάχες με τους γιους του Έρικ Μπλοντάξ

Μετά την άφιξη του στην Νορβηγία ο Χάακον ο Αγαθός υποστηρίχτηκε από τους γαιοκτήμονες στους οποίους υποσχέθηκε απαλλαγή απο την βαριά φορολογία που τους είχε επιβάλει ο αδελφός του. Ο Έρικ Μπλοντάξ απομονώθηκε από όλες τις πλευρές και αναγκάστηκε να δραπετεύσει αρχικά στις Ορκάδες, στην συνέχεια στην Γιορκ, τελικά βρήκε βίαιο θάνατο στο Ουέστμορλαντ μαζί με τον γιο του Χάρικ. Ο Χάακον ο Αγαθός έδωσε σκληρή μάχη στο Αβάλντσν (953) εναντίον των γιων του Έρικ Μπλοντάξ, κέρδισε την μάχη και ο γιος του Έρικ Γκούττορμ έπεσε, σε άλλη μια διάσημη μάχη στο Ράσταρκαλβ (955) έπεσε ο άλλος γιος του Έρικ Γκάμλ. Με έξυπνα στρατιωτικά τεχνάσματα είχε κατορθώσει να ξεγελάσει τους γιους του Έρικ Μπλοντάξ παριστάνοντας τον στρατό του υπεράριθμο κάτι που τους ανάγκαζε να τραπούν σε φυγή. Οι υπόλοιποι γιοι του Έρικ Μπλοντάξ επέστρεψαν (957) με την βοήθεια του Δανού βασιλιά Γκορμ του Παλιού αλλά ηττήθηκαν ξανά από το στρατιωτικό σύστημα του Χάακον.

Πτώση

Οι τρεις από τους γιους του Έρικ που είχαν επιζήσει επέστρεψαν στην ακτή του Χόρνταλαντ (961), έριξαν τον Φιτζάρ σε παγίδα, ο Χάακον παρά την νίκη του τραυματίστηκε θανάσιμα και πέθανε στην συνέχεια από τα τραύματα του, η ταφή του έγινε στην περιοχή του Χόρνταλαντ. Ένα επικό ποίημα του Έιβιντρ Σκάλντασπιλλιρ περιγράφει την ηρωική πτώση του Χάακον στην μάχη και την υποδοχή του στην Βαλχάλλα.[11] Μετά τον θάνατο του Χάακον ο Χάραλντ Γκρέικλοακ μεγαλύτερος γιος του Έρικ Μπλοντάξ ανέβηκε στον θρόνο ως Χάραλντ Β΄ αλλά είχε ελάχιστη υποστήριξη εκτός της δυτικής Νορβηγίας. Έχασε την υποστήριξη του Χάραλντ Α΄ της Δανίας και στην συνέχεια σκοτώθηκε από τον Χάακον Σίγκουρντσον τον γιο ενός από τα θύματα του που είχε συμμαχήσει με τον Δανό βασιλιά.
Nokia 101

Εξωτερικά χαρακτηριστικά

Οι διαστάσεις του Nokia 101 είναι 110×45,5×14,9 χιλ  ,(4,33×1,79×0,59 ίντσες) ενώ κυκλοφορεί με οθόνη  TFT, 65 χιλιάδες χρώματα 128×160  εικονοστοιχεία στις 1,8 ίντσες (~114 ppi).Τέλος το βάρος του φτάνει τα 71 γρ. (2,50 ουγκιές).

Τεχνικά χαρακτηριστικά

Το Nokia 100 δεν εφοδιάζεται με κάμερα υποστηρίζεται ωστόσο η δυνατότητα επέκτασης της εσωτερικής μνήμης με κάρτα μνήμης microSD, μέχρι 16 GB .
Για την λειτουργία της συσκευής έχει επιλεχθεί μπαταρία ιόντων λιθίου(Li-Ion) με ισχύ 850 mAh και 1020 mAh,για την αγορά της Ινδίας, ενώ τέλος οι δυο SIM του υποστηρίζουν τα εξής 2G Δίκτυο: GSM 900/1800.
Έρλανγκεν

Ιστορία

Το Erlangen αναφέρθηκε για πρώτη φορά σε επίσημα αρχεία το 1002 με την ονομασία Villa Erlangon. Το 1361, το χωριό πωλήθηκε στον αυτοκράτορα / βασιλιά Κάρολο IV. Έγινε μέρος του Βασιλείου της Τσεχίας. Τρία χρόνια αργότερα, χτίστηκε μια πόλη κοντά στο χωριό, το οποίο το 1374 έδωσε δική του νομισματοκοπείο. Το 1398, τα δημοτικά δικαιώματα επιβεβαιώθηκαν από τον βασιλιά Wenceslaus IV της Βοημίας. Το 1402 η πόλη ανήκε στην κατοχή του οίκου Hohenzollern ως μέρος του Πριγκηπάτου του Βρανδεμβούργου-Kulmbach (από το 1603 στο Βρανδεμβούργο-Bayreuth), που παρέμεινε υπό τη διακυβέρνησή του μέχρι το 1806. Κατά τη διάρκεια της τετραετούς ναπολεωτικής κατοχής, το Erlangen ήταν η πρωτεύουσα της λεγόμενης "Κάτω Κομητείας" του πριγκηπάτου, που περιλάμβανε την περιοχή μέχρι το Neustadt an der Aisch και χωρίστηκε από το "High County" (Oberland) από χερσαίο διάδρομο. Το 1810 έγινε μέρος του Βασιλείου της Βαυαρίας, μαζί με το υπόλοιπο πρώην Βρανδεμβούργο-Bayreuth.
Ενώ ήταν ακόμα μέρος του Βραδεμβούργου-Bayreuth, οι πρώτοι Γάλλοι πρόσφυγες του Huguenot έφτασαν στο Erlangen το 1686. Ο Margrave Christian Ernst του Βρανδεμβούργου-Bayreuth, έχτισε για αυτούς μια "νέα πόλη" (Neustadt). Το 1706, η παλιά πόλη (ακριβώς κάτω από την τοποθεσία του ετήσιου Bergkirchweih) καταστράφηκε σχεδόν εντελώς από μια φωτιά, αλλά σύντομα ανοικοδομήθηκε. Το 1812, οι παλιές και οι νέες πόλεις συγχωνεύθηκαν σε μία.
Το 1742, ο Φρέντερικ, ο Μαργκράβος του Βρανδεμβούργου-Μπάγιατουτ, ίδρυσε πανεπιστήμιο για τη βασιλική έδρα του Bayreuth, αλλά λόγω της επαναστάτης των τοπικών φοιτητών, το πανεπιστήμιο μεταφέρθηκε στο Erlangen. Μόνο αργότερα αποκτήθηκε το όνομα του "Friedrich-Alexander-University" και έγινε ένα πανεπιστήμιο της πρωσικής επαρχίας. Διάσημοι φοιτητές αυτών των χρόνων ήταν οι Johann Ludwig Tieck και Wilhelm Heinrich Wackenroder και Emmy Noether.
Ήδη κατά τη διάρκεια της βαυαρικής δημοτικής μεταρρύθμισης του 1818, η πόλη ήταν προικισμένη με τη δική της διοίκηση. Το 1862 ιδρύθηκε η διοικητική υπηρεσία της Καντόνας Erlangen, από την οποία αργότερα δημιουργήθηκε η διοικητική περιφέρεια Erlangen. Το 1972, η περιοχή αυτή συγχωνεύθηκε με τη διοικητική περιφέρεια του Höchstadt. Το Erlangen έγινε η πρωτεύουσα αυτής της νεοσυσταθείσας περιοχής Erlangen-Höchstadt. Κατά τη διάρκεια αυτής της δημοτικής μεταρρύθμισης, το Erlangen διευρύνθηκε σημαντικά, οπότε το 1974 είχε περισσότερους από 100.000 κατοίκους.
Αλβανική Ομοσπονδία Ποδοσφαίρου

Ιστορία

Η Αλβανική Ομοσπονδία Ποδοσφαίρου ιδρύθηκε στις 6 Ιουνίου 1930, εντάχθηκε στη FIFA στις 12 του Ιουνίου του 1932 και ήταν ένα από τα ιδρυτικά μέλη της UEFA το 1954.

Έμβλημα

Το έμβλημα της Αλβανικής Ομοσπονδίας Ποδοσφαίρου έχει εξελιχθεί με την πάροδο του χρόνου.
Βιβλιογραφία

Κυβερνογραφία

Κυβερνογραφία ονομάζεται είτε α. η διαδικτυακή βιβλιογραφία, είτε β. η τεχνική δικτυογραφία συσχετισμού κόμβων που λέγεται και νεφοκλαδόγραμμα (από τον αγγλικό όρο cloud).
Ευρωπαϊκό Πρωτάθλημα καλαθοσφαίρισης 1991-92

Α' όμιλος

Η Κνορ Μπολόνια, η Μπαρτσελόνα και η Μακάμπι Ελίτ Τελ Αβίβ ισοβάθμισαν στην πρώτη θέση με 10 νίκες, 4 ήττες και 24 βαθμούς. Την πρόκριση για τη συνέχεια πήρε ως τέταρτη και η Τσιμπόνα (23 βαθμοί), ενώ έξω έμειναν η Σλόμποντνα Νταλμάσια (21 β.) η Ολυμπίκ Αντίμπ (18 β.), η Κάλεβ και η Φονόλα Καζέρτα (17)

Β' όμιλος

Η Μοντιγαλά Ζουβεντούτ, η Μαδριλένικη Εστουδιάντες Κάχα Ποστάλ και η Φίλιπς Μιλάνο ισοβάθμισαν και εδώ στην πρώτη θέση με 24 βαθμούς. Την πρόκριση για τη συνέχεια πήρε και η Πάρτιζαν (23 βαθμοί), ενώ έξω έμειναν η Μπάγερ 04 Λεβερκούζεν (21 β.), η Μάες Πιλς (18 β.), ο Άρης και η Κόμοντορ Ντεν Χέλντερ (17).